**ZA NAGRADO OBISK PARKA VOJAŠKE ZGODOVINE V PIVKI**

V četrtek 7. septembra se je 40 učenk in učencev osnovne šole Stranje udeležilo strokovne ekskurzije v Pivko.

Strokovno ekskurzijo je organiziralo Območno združenje veteranov vojne za Slovenijo Kamnik-Komenda. Na avtobusu so bile učenke in učenci , ki so z likovnimi ali literarnimi deli sodelovani na 10. nagradnem natečaju Koordinacijskega odbora veteranskih in domoljubnih organizacij občine Kamnik na temo domoljubja in učenke in učenci aktivni v zgodovinskih krožkih.

V Pivki so si najprej ogledali CENTER o velikih zvereh, kjer so se spoznali z divjimi zveri. Ki živijo na območju Slovenije. V programu Dina Centra so učenke in učenci spoznali zakaj je pomembno, da velike zveri ohranjamo in na katere načine lahko tistim, ki jim povzročajo težave, olajšamo sobivanje z njimi.

Po obisku Dina Centra so se odpravili na ogled Parka vojaške zgodovine, kjer so si ogledali razstavljeno orožje in opremo, obiskali notranjost podmornice in se seznanili s potekom osamosvojitvene vojne na tem območju.